da da da et nb en hbs_lat pt nn de da nb da da da de da sv en it de da fr en da da af da da da ro da de en da en da da af en da da ro da en fr da da et nb en hbs_lat pt nn de da nb da da da de da sv en it de da fr da da da da en da da da da da da da da da da da da fr da es es es en da da ca nb da da da sv da da da da nb en da da en da en da en
Corona-ramte virksomheder kan søge omstillingspulje på 178 mio. kr. - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside Øresund Helsingør Corona-ramte virksomheder kan søge omstillingspulje på 178 mio. kr.
Corona-ramte virksomheder kan søge omstillingspulje på 178 mio. kr.
Image by Steve Buissinne from Pixabay
Virksomheder, der har oplevet tab på grund af coronakrisen, kan nu søge om penge via Omstillingsfonden. Lokale virksomheder opfordres til at søge.
Den 5. oktober bliver der åbnet op for, at man som virksomhed kan søge den nye Omstillingspulje på 178 millioner. For at kunne søge skal man have oplevet et omsætningstab på minimum 25 procent på grund af corona-krisen.
Det er Folketinget, der har vedtaget puljen, hvorfra der tidligere er uddelt tæt på en kvart milliard kroner til mere end 700 danske virksomheder primært i turismebranchen og oplevelseserhvervene. Målet med denne ansøgningsrunde er at nå endnu bredere ud til flere brancher og virksomheder i hele landet med tilskud til grøn omstilling, digitalisering og kompetenceløft.
Borgmester Benedikte Kiær har en klar opfordring til de lokale virksomheder:
”Jeg vil helt klart anbefale de lokale virksomheder, at de søger puljen, hvis de lever op til ansøgningskriteriet. Både store og mindre virksomheder kan søge, og pengene kan blandt andet bruges til at indkøbe nyt udstyr, bygge om eller indkøbe specialistrådgivning. Det kan være en hjælpende hånd til at få sin virksomhed godt videre.”
Mange virksomheder har allerede fået glæde af puljen
I de to første runder af Omstillingspuljen er en stor del af midlerne gået til udvikling af bedre kundeoplevelser samt digitale løsninger, der gør det muligt at sælge varer og ydelser online. I den hårdt ramte turistbranche har mange restauranter og hoteller bl.a. fået støtte til ny indretning, digitalt udstyr, udvikling af take-away løsninger og nye kundeprogrammer.
En offentlig tilskudspulje, der er nem at søge
Formanden for Erhvervs- og Industriforeningen i Helsingør Kommune Jacob Runge Olsen håber, at mange virksomheder i Helsingør Kommune gør brug at ordningen:
”Mange af vores virksomheder i Helsingør Kommune efterlyser tilskudsmuligheder, der ikke kræver alt for meget skrivebordsarbejde. Omstillingspuljen er på mange måder nem at søge, fordi den ikke stiller så store krav rent administrativt. Vi har mange virksomheder der har brug for at investere i digitale kompetencer og fremtidens krav til grøn omstilling. Omstillingspuljen er en oplagt mulighed for at komme i gang med det arbejde,” siger Jacob Runge Olsen.
Omstillingspuljen kan søges indtil den 28. oktober og information om, hvordan man søger og hvilke kriterier, der skal være opfyldt, findes på Erhvervshus Hovedstadens website.
Tidligere artikelEuropa-Parlamentet kræver handling for at forbedre trafiksikkerheden
Næste artikelHvordan tackler EU kønsbaseret vold?
RELATEREDE ARTIKLERMERE FRA FORFATTEREN
Svenskerne sætter fokus på ledige job i Helsingør Kommune
Danske Aller lukker sine redaktioner i Malmø og samler sine svenske aktiviteter i Stockholm
To universiteter i Øresundsregionen er i top-100 over bedste universiteter i verden
Hårdere tider forude for de skånske husholdninger
SJ stopper med at køre Øresundstog før tid efter konflikt
1.000 Øresundspendlere venter stadig på overførsel af 2020-skat
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
EU-millioner til STRING-projekt, der skal gøre det muligt for lastbiler at...
Energipriser: Kommissionen foreslår nødindgreb på markedet for at reducere europæernes regninger
500 arbejdspladser bliver skabt i Göteborg, når Heart Aerospace bygger fabrik...